એકવાર તેઓ પત્રકારો અને પત્ની સાથે શ્રી ડી.વાય.રણસિંગનાં પત્રનાં સંદર્ભમાં કોલંબો (Ceylon-શ્રી લંકા) ગયા. રણસિંગએ જણાવ્યુ હતું કે કોઈ એરનસિંગ નામની વ્યક્તિના ઘરમાં ભૂત પેઠું હોવાનું માહિતી મળેલ છે. ડોક્ટર કોવૂર ભૂત, પિશાચ વિગેરે શબ્દોને નિર્બળ મનની ઘેલછા તેમજ ભય ગણતા. તેમનો આવો અભિગમ રણસિંગ જાણતાય હતા પણ ત્યાં ખરેખર ભૂત હોવાનાં ખાતરીનાં સમાચાર મળેલ એટલે તેમણે ડોક્ટર કોવૂરને ખાસ નિમંત્રિત કર્યાં હતા. પોતાનાં વિચારો સિદ્ધ કરવાની આવી તકને લહાવો ગણી પડકાર ઝીલવાં માટે તેઓ પૂરી ટીમ લઈ કોલંબો ધસી ગયા.